CELEX: 62011CN0626
Language: bg
Date: 2011-12-06 00:00:00
Title: Дело C-626/11 P: Жалба, подадена на 6 декември 2011 г. от Polyelectrolyte Producers Group и SNF SAS срещу определението, постановено от Общия съд (седми разширен състав) на 21 септември 2011 г. по дело T-1/10, Polyelectrolyte Producers Group и SNF SAS/Европейска агенция по химикалите (ECHA), Европейска комисия, Кралство Нидерландия

11.2.2012   
            
            
               BG
            
            
               Официален вестник на Европейския съюз
            
            
               C 39/11
            
         Жалба, подадена на 6 декември 2011 г. от Polyelectrolyte Producers Group и SNF SAS срещу определението, постановено от Общия съд (седми разширен състав) на 21 септември 2011 г. по дело T-1/10, Polyelectrolyte Producers Group и SNF SAS/Европейска агенция по химикалите (ECHA), Европейска комисия, Кралство Нидерландия
   (Дело C-626/11 P)
   2012/C 39/22
   Език на производството: английски
   
      Страни
   
   
      Жалбоподатели: Polyelectrolyte Producers Group и SNF SAS (представители: K. Van Maldegem, avocat, R. Cana, avocat)
   
      Други страни в производството: Европейска агенция по химикалите (ECHA), Европейска комисия, Кралство Нидерландия
   
      Искания на жалбоподателите
   
   Жалбоподателите искат от Съда:
   
               —
            
            
               да отмени Определение на Общия съд по дело T-1/10, и
            
         
               —
            
            
               да отмени решението на Европейската агенция по химикалите (ECHA) за идентифициране на акриламида като вещество, което отговаря на критериите по член 57 от Регламент (ЕО) № 1907/2006 (1) относно регистрацията, оценката, разрешаването и ограничаването на химикали в съответствие с член 59 от Регламент № 1907/2006, или
            
         
               —
            
            
               при условията на евентуалност да върне делото пред Общия съд за произнасяне по искането за отмяна, и
            
         
               —
            
            
               до осъди ответника да заплати всички съдебни разноски, направени в хода на делото, включително свързаните с производството пред Общия съд.
            
         
      Правни основания и основни доводи
   
   Жалбоподателите изтъкват, че с отхвърляне на жалбата им за отмяна на решението на ECHA за идентифициране на акриламида като вещество, което отговаря на критериите по член 57 от Регламент (ЕО) № 1907/2006 в съответствие с член 59 от Регламент № 1907/2006, Общият съд е нарушил правото на Съюза. Те твърдят по-специално, че Общият съд е допуснал множество грешки при тълкуване на фактите и на правната уредба, приложима към положението на жалбоподателите. Вследствие на това той допуснал множество грешки при прилагане на правото и по-конкретно:
   
               —
            
            
               приел, че идентифицирането като вещество, което поражда сериозно безпокойство („ВПСБ“) от Комитета на държавите членки към ECHA в съответствие с член 59, параграф 8 от Регламент № 1907/2006, не е решение, предназначено да породи правно действие по отношение на трети страни преди публикуването на това решение в списъка на кандидат-веществата за идентифициране като „ВПСБ“ в съответствие с член 59, параграф 10 от Регламент № 1907/2006;
            
         Поради тези съображения жалбоподателите искат определението на Общия съд по дело T-1/10 и решението на ECHA за идентифициране на акриламида като вещество, което отговаря на критериите по член 57 от Регламент № 1907/2006 в съответствие с член 59 от Регламент № 1907/2006, да се отменят.
   
      (1)  Регламент (ЕО) № 1907/2006 на Европейския парламент и на Съвета от 18 декември 2006 година относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и на Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, стр. 1; Специално издание на български език, 2007 г., глава 13, том 60, стр. 3 и поправки в ОВ L 36, 5.2.2009 г., стр. 84 и ОВ L 118, 12.5.2010 г., стр. 89).